Gonihaus

"Jeg er bange. Men altså... hvornår er man ikke bange? Jeg var også bange da jeg skulle have min første øksekamp i skolen. Og jeg var også bange da jeg skulle ud at svømme i søen eller i floden for første gang. Jeg var også bange første gang jeg skulle spørge en pige om hun ville med ud at plukke blomster på blomsterengen. Jeg var bange for nederlaget. Jeg var også bange den dag min mormor sagde at hun var blevet syg, og at hun måske ikke ville vågne op i morgen. Men jeg føler også, at de episoder hvor jeg har været bange, er de episoder hvor jeg er vokset mest som person. Så det er ikke fordi at jeg ikke også er bange nu. Men det beroliger mig at vide at der altid kommer bedre tider på den anden side af frygten."

- Gonihaus om frygt

Gonihaus er en goblin fra  skovene ved De To Tinder. Han er bror til Gogognaus og Gonisilvan, omend ikke biologisk. Ligesom sine andre søskende følger han Gogognaus over alt.

Baggrund
Gonihaus blev født af en goblinkvinde der døde i barselssengen. Han blev derefter taget ind af en snedker, der tævede ham. Han fik ikke engang et navn, da snedkeren ikke mente at han fortjente det. En dag faldt snedkeren død om, og Gonihaus levede ganske kort alene. Han blev dog kort efter fundet af Gogognaus, der valgte at tage sig af ham. Gonihaus fortalte at han ikke havde et navn, og Gogognaus valgte at opkalde ham efter den snedkerbutik han var vokset op i - så han kunne gøre noget godt med navnet. Han havde også Gogoganuses Morfar som sin morfar. Efter at morfaren døde, og Gogognaus blev folkets uoficielle leder, blev Gonisilvan del af den gruppe han tog med sig ud for at røve.

TBA 2
Da Gogognaus springer et baghold på Eventyrerne på vej op af De To Tinder har han fire gobliner med sig. Baseret på Gonihauses rolle i TBA 3 kan det antages at han var en af dem. Han siger dog intet, men udtrykker glæde da han, ligesom de andre, får nogle guldmønter.

Grotten og Ormene
Da Gogognaus bringer Eventyrerne til goblinernes hjem for at vise dem grotten og de mystiske lyde derindefra introducerer han dem først for sine 4 søskende, deriblandt Gonihaus. Efter at have skaffet en tolk våger Eventyrerne sig ind i grotten. Ligesom sine andre søskende følger Gonihaus med dem derind. Da Ormene pludseligt vælter frem fra grottens åbning er Gonihaus hurtigt til at flygte, og han slipper uskadet væk fra dem, dog med tabet af sine søskende Goninok og Goninuk. Han er også tilstede til at se resultatet af en orm der åd en goblindames ufødte barn.

Tunellen til Hermetius
Efter at have fået besked på at sørge for at stoppe ormene blev Orrotius og Constantine sendt ind i grotten igen. De fik dog deres venner med derind, inklusiv de 3 gobliner. Efter at have bombet hullet med wildfire dukker en ånd pludseligt op og beder gruppen om at følge med gennem en pludseligt opstået gang. Gruppen følger ånden og finder undervejs de døde lige fra ormene. Trods at deres mission umiddelbart er bragt til ende, og de har andre ting at klare, vælger gruppen at fortsætte gennem gangen i 3 dage. Det betyder dog at de er nødt til at spise fra de døde orme for at holde energien høj, hvilket goblinerne, inklusiv Gonihaus, gladeligt gør.

Efter 3 dage når gruppen frem til et mystisk nyt land, midt i en ørken. Med ånden pludseligt borte, vælger gruppen at fortsætte ligeud, hvor de finder en sø. Skønt søen kan være farlig, og at de alle err i tidsnød, springwe goblinerne straks i den, og bader og leger, mens resten af gruppen skændes.

Fanget i Mánzsílius
Sammen med resten af Eventyrerne ankommer Gonihaus til Mánzsílius, hvor de møder Mazster Sri der inviterer dem til middag i sit palæ. Han sidder med til middagen, hvor en Gogmagog også deltager, hvilket nok har gjort ham en smule utryg, da Gogognaus fortæller at Gogmagogger ofte angreb goblinbyen da de var børn.

Under middagen sker der mange magiske, mystiske og uhyggelige ting. Da Sri erklærer en skål er Gonihaus, Gonisilvan og Paoul de eneste der ikke tøver før de drikker.

Sris uhyggelige opførsel under middagen og det faktum at Eventyrerne er tvunget til at blive natten over uden at have fået nogen svar, gør at hele gruppen efter middagen er meget skræmte. Da de får at vide at de skal låse dørene om natten, og opdager at de ikke kan komme ud, går de helt i panik. Især de 3 gobliner er virkeligt skræmte, og sidder bare på gulvet og krammer hinanden. Eventyrerne diskuterer hvor uhyggeligt stedet er, og hvad de skal gøre nu. Under diskussionen spørger de specifikt Gonihaus om hans tanker. Han forklarer at han er bange, men at frygt er en normal ting i livet, og er overbevist om at de ville være blevet bedre personer når de når over på den anden side af det der skræmmer dem.

Om natten deler Gonihaus værelse med de andre gobliner samt Frigild. Om aftenen spiller han kort med Gonisilvan og Gogognaus. Frigild råber af goblinerne at de skal gå i seng. Gonihaus siger jokende at han ikke vil dele seng med "ham der", hvilket gør Frigild meget sur. Han siger at han har et navn, og i det mindste ikke hedder noget så dumt som Gonihaus, der lyder som om at han var opkaldt efter et snedkerfirma. Gonihaus siger at det er fordi at han virkeligt ER opkaldt efter et snedkerfirma. Han fortæller som om sin ubehagelig opvækst hos en snedker, og om hvordan Gogognaus fandt ham efter at snedkeren døde, og opkaldte ham efter stedet hvor han var vokset op. Efter historien går goblinerne i seng.

Nattemødet
Efter at have mødt Konrad i haven beslutter Eventyrerne at mødes med ham om natten, for at finde ud af hvem hans allierede er. Det besluttes derfor at Constantine, Frigild, Gonihaus og Gonisilvan skal snige sig ud, mens de andre bliver tilbage. Inden da skal de dog alle kaste op, for at få den hjernevaskende drik "Livet" ud af deres system. Gonihaus og Gonisilvan hjælper derfor hinanden, ved at stikke fingrene ned i den andens hals. Gonihaus afslører at han foretrækker at kaste op på ting der har navne. Han afslører også at han ikke har det lige så dårligt med at være fanget der som de andre, da hele hans familie jo er sammen med ham.

Gruppen sniger sig med succes frem til mødestedet, hvor de finder Konrad og den mystisk genoplivede Ogar.